Mečys Barkauskas

Mečys Barkauskas (Mečius, Mečislovas Barkauskis) (1902 m. vasario 21 d. Joniškyje – mirties ir palaidojimo vieta nežinoma) – lietuvių fotografas.Jolanta Klietkutė. Mečys Barkauskas. Visuotinė lietuvių enciklopedija. Nuoroda tikrinta 2022-02-20.

 Biografija 
Gimė Šiaulių miesčionių Julijono ir Adolfinos Ginkevičiūtės Barkauskų šeimoje. Brolis Bronius Barkauskas nuo 1955 metų dirbo fotografu Lietuvos kino studijoje; sesuo Pulcherija – fotografė mėgėja.

1919 m. balandžio 13 d. – 1920 m. gegužės 14 d. M. Barkauskas tarnavo savanoriuLietuvos kariuomenės kūrėjai savanoriai (1918–1923). Versmė. Nuoroda tikrinta 2022-02-20.. 1928 m. birželio 16 d. apdovanotas Lietuvos kariuomenės kūrėjo savanorio medaliu (liudijimas Nr. 2800)LCVA, f. 930, ap. 4, b. 503, lap. 6. ir Lietuvos nepriklausomybės medaliu.

 Fotografija 
alt=M. Barkausko fotografijų ženklinimas|miniatiūra|M. Barkausko fotografijų ženklinimas
1920 m. Kelmėje, Tauragės g. 23, atidarė savo pirmąją foto ateljė. 1922 m. ateljė įkūrė Kuršėnuose.

Apytikriai nuo 1933 m. M. Barkausko foto ateljė pavadinimu „Foto Centras“ veikė Kretingoje, Viešoji aikštė 14.

1937 m. M. Barkausko foto ateljė „Foto centras“ įregistruota Palangoje, Basanavičiaus pr. 2 (greičiausiai buvo Kretingos centro filialas vasaros sezonui).

Turėjo bent du dumplinius fotoaparatus: vieną didelį – studijinį, kitą – mažiuką, kelioninį. M. Barkauskas gražiausias savo nuotraukas platino kaip atvirukus.

Fotografijas ženklino septynių rūšių antspaudais, dviejų rūšių kontaktiniu būdu atspaudžiamomis vinjetėmis bei dviem kontaktiniu būdu ant vaizdo atspaudžiamais autografais.

M. Barkauskas dirbo ne tik foto studijoje, bet keliavo po visą Lietuvą ir fotografavo miestelių šventes, įvairius įvykius, žmonių buitį, apylinkių vaizdus ir pan.

1930 m., švenčiant 500-ąsias Vytauto Didžiojo mirimo metines, M. Barkauskas dalyvavo Vytauto Didžiojo paveikslo kelionėje po Lietuvą ir fiksavo visus svarbiausius įvykius, padarė per 2000 nuotraukų. Vėliau iš gražiausių (arba klientų pasirinktų) nuotraukų leido albumus „Lietuva vaizduose“.

1936 m. lankstinuke „Palanga. Baltijos pajūrio vasarvietė. Palangos planas“ publikuotos keturios M. Barkausko nuotraukosPalanga. Baltijos pajūrio vasarvietė. Kretinga: Spaudaliet, 1936.. 1928–1930 m. publikavo fotografijas žurnale „Naujas žodis“Naujas žodis, 1928, nr. 18, p. 14; 1930, nr. 20, p. 407..

 Parodos 
alt=Žvejai. Fot. M. Barkauskas|miniatiūra|Žvejai. Fot. M. Barkauskas
1930 m. liaudies meno dirbinių parodoje Šiauliuose. Apdovanotas Žemės ūkio rūmų I laipsnio pagyrimo raštu.

1933 m. Lietuvių tautai populiarinti draugijos „Putpelė“ parodoje Šiaulių Mergaičių gimnazijoje. M. Barkauskas pristatė 60 fotografijų.

1933 m. gruodžio mėn. 17-27 d. Kaune Lietuvos fotomėgėjų sąjungos 1-oje parodoje. Pristatė 16 fotografijų.

 Šaltiniai 

 Mečio Barkausko fotografijos Kretingos muziejaus rinkinyje 

 Nuorodos 
 Mečio Barkausko fotografijos Lietuvos muziejuose 

Kategorija:Lietuvos fotografai